**Referat for bestyrelsesmøde 7.2016**

Tid: Tirsdag, den 20. december 2016, kl. 18:30-21:00

Sted: Ehlersvej 11, 2900 Hellerup

Til stede: Bestyrelsen

Fraværende: JG

Referent: NB

|  |  |  |
| --- | --- | --- |
| Pkt. | Emne | Emne |
| 1. | Godkendelse af dagsorden og referat fra møde 6.2016 | Godkendt |
| 2. | Opsamling fra møde 6.2016   1. Klubbens udstyr – indkøb af nyt materiel v/NB 2. HFK version 2018 v/LR 3. Hall of Fame v/LR 4. Trænermøde v/LR 5. Julefest v/ CJ 6. Sodavandsmaskinen v/CJ 7. Trænerkontrakter v/NB 8. Drejebog for cheftræneren v/LR 9. Hjemmeside for events v/CJ | 1. Bestyrelsen er næsten færdig med at søge midler til udskiftning af salens piste. En endelig afklaring foreligger i begyndelsen af 2017. 2. Klubben vil have fokus på rekruttering inden for B&U-rækkerne i begyndelsen af 2017. Klubben forbereder en eliteudviklingsstrategi, som bliver sendt til DFF i begyndelsen af januar 2017. Strategien hviler på at have en landstræner. 3. Hall of Fame er under udarbejdelse. 4. Trænermøde er afholdt i december. 5. Der er styr på julefesten. 30 personer har tilmeldt sig. 6. Sodavandsmaskinen er i uorden. VG følger op. 7. Enkelte trænerkontrakter afventer trænernes underskrift. 8. Mads H. har fået udleveret en drejebog for sine opgaver som cheftræner. 9. CJ arbejder videre med projektet. |
| 3. | Økonomi   1. Assisterende kasserer 2. Regnskab for 2016 3. Budget for 2017 | 1. Bestyrelsen vil prøve at finde hjælp blandt klubbens medlemmer. 2. Regnskabet for 2016 ser fornuftigt ud, og klubben går et fornuftigt overskud i møde. 3. Forslag til budget blev gennemgået. |
| 4. | Indlæg fra Bonnie Bagger | Bonnie Bagger havde udarbejdet et oplæg om søgning af fondsmidler. Forslaget blev vel modtaget, og der arbejdes videre hermed. |
| 5. | Opkrævning af restancer fra medlemmerne | Bestyrelsen søger en frivillig til at opkræve restancer fra medlemmerne. Bestyrelsen påtænker at stille forslag til generalforsamlingen om indførelse af et rykkergebyr for manglende betaling hos flere medlemmer, idet dette generelt binder mange af bestyrelsens ressourcer. |
| 6. | Cadet Circuit Copenhagen | Stævnet havde givet et pænt overskud på linje med tidligere år. 25 frivillige bar stævnet flot igennem. Stor tak til alle, og stor tak til kommunen for at stille faciliteterne til rådighed. NB udarbejder en samlet drejebog for stævnet. |
| 7. | Nyt fra sponsorudvalget | Klubben er i forhandling med en række sponsorer. |
| 8. | Evt.   1. Træneruddannelse til VG 2. Bilag fra den gamle kasserer 3. Ansøgning til TUP17 4. Bestyrelsesseminar 5. Forældremøde 6. Dato for generalforsamling 2017 7. Dato for næste møde | 1. Klubben indstiller VG til DIF’s træneruddannelse niveau 3. 2. Klubben har i november modtaget en række vigtige bilag fra den afgående kasserer, der manglede ved overdragelsen i foråret. 3. Klubben indstiller tre ungdomselitefægtere til Gentofte Kommunes Talentudviklingsprojekt 2017. NB sørger for at få sendt ansøgning af sted i januar. 4. Bestyrelsen agter at afholde et rekrutteringsstrategimøde med trænerne januar. LR indkalder. 5. Der skal afholdes et forældremøde jan./febr. 2017. LR indkalder. 6. Klubbens ordinære generalforsamling 2017 bliver den 21. februar 2017. 7. Næste bestyrelsesmøde bliver medio februar 2017. |